ئێوارەیەکی مانگی حوزەیرانی ساڵی ٣٩٩ پێش زایین، پیرە پیاوێکی تەمەن حەفتاکان لە زیندانێکی ئەسینا خەریک بوو لە سێدارە بدرێت. بە جلێکی کۆنی شاقەڵ و بەپێی پەتییەوە، کەچی لە ڕووخسار ئارام و ئاسوودە بوو.
دوای ئەوەی هاوسەرەکەی بۆسەلامەتی و پارێزگاری لە سوقرات لە کارەکەی دووری خستەوە، مژوولی ئەوەبوو لەگەڵ چەند هاوڕێیەکیدا گفتوگۆی کرد، بەڕواڵەت لەسێدارەدانی داهاتووی لەبیرکردبوو. تا ئەو کاتەی زیندانییەکە بە پەرداخێک ژەهراویەوە هاتە ژوورەوە و بە ئاسپایی پەرداخە ژەهرەکەی برد و خواردییەوە. پاشان پاڵکەوت و زەردەخەنەی کرد و بە هاوڕێکەی گووت، کە بۆ دوا ماڵئاوایی هاتبوو، مریشکی دراوسێیەکی خواردووە، پارەکەشی نەداوە، تکایە بیدەنەوە. پیرەمێردەکە دوای قسەکردن بە ئارامی چاوەکانی داخست و خەوی لێکەوت. ئەم پیرە پیاوە فەیلەسوفی گەورە سوکراتە.
ئەزموونی سوکرات و بیرۆکەکانی
سوکرات ((470 پێش زایین – 399 پێش زایین) تەنها فەیلەسوفێکی بەناوبانگی یۆنانی کۆن نییە، بەڵکوو کەسایەتییەکی مێژوویی بەناوبانگە و خاوەن کەسایەتییەکی جیاوازە و لە کۆنەوە تا ئێستا بە شێوەیەکی جیاواز لە فەیلەسووفانی پێش خۆی ستایشی زۆری کراوە. باوکی نەقار و بەردتاش بوو، دایشکی مامان بوو.
سوکرات کە هەرزەکار بوو، لە باوکییەوە فێری ئەو پیشەیە بووبوو، داستانەکانی هۆمیرۆس و بەرهەمی شاعیرە بەناوبانگەکانی دیکەی خوێندبووەوە و بە خۆفێرکردن بوو بە کەسێکی ژیر و تێگەیشتوو. بە بەخشینی زانستی بیرکردنەوە و فێرکردن بژێوی ژیانی دەگوزەراند، لە ٣٠ ساڵیدا بوو بە مامۆستایەکی کۆمەڵایەتی و مۆڕاڵ کە مووچەی نەدەگرت و فێرگەیەکی دانا. زۆرجار زۆرێک لە منداڵانی خێزانە دەوڵەمەند و هەژارەکان لە دەوری کۆدەبوونەوە بۆ ئەوەی لێی فێربن و پاکیزەیی بنووێنن.
زۆرجار سوکرات دەیگوت ”هەر ئەوەندە دەزانم کە هیچ نازانم”.
زۆربەی ژیانی لە دەرەوە بەسەر بردووە. حەزی لە قسەکردن لەسەر بابەتگەلی جۆراوجۆر بوو، وەک شەڕ، سیاسەت، دۆستایەتی، هونەر، مۆڕاڵ و هتد.
سێ جار وەک ”هۆپلیت”، واتە سەربازی گرێکی دێرین کە چەکی قورسیان پێ بووە، شەڕی کردووە و زۆرجاران یارمەتی سەربازە بریندارەکانی داوە لە شەڕدا. لە دەوروبەری تەمەنی چل ساڵیدا بووە بە کەسایەتییەکی ناسراو لە ئەسینای پایتەخت.
سوکرات بە درێژایی تەمەنی ژیانێکی سەختی بەسەر بردووە. هەرچەندە ساردیش بوایە، هەمیشە تاکە پاڵتۆیەکی ئاسایی لەبەر دەکرد، زۆرجار بێ پێڵاو بەڕێ دا دەڕۆیشت، زۆرجار خواردنی دەست نەکەوتووە. دەەوڵەمەندی بەلاوە گرنگ نەبووە، تەنیا خۆی بۆ فێربوون تەرخان کردبوو.
باوەڕ و فکری سوقرات
باوەڕی سوکرات عیرفانییە. پێی وابوو کە بوون و گەشەکردن و لەناوچوونی شتە جۆراوجۆرەکان لە ئاسمان و لەسەر زەوی لەلایەن خوداوە ڕێکدەخرێت، کە سەروەری گەردوونە. دژی لێکۆڵینەوە لە جیهانی سروشتی بوو، بە کوفری لەقەڵەم داوە. بانگەشەشی بۆ ئەوە کردووە، کە مرۆڤەکان ڕاستی مرۆڤ بوون بزانن و ژیانێکی ئەخلاقی بژین. توێژینەوە فەلسەفییەکانی باس لە پرسە ئەخلاقییەکان و نائەخلاقییەکان دەکات.
زۆرجار سوکرات لەگەڵ خەڵکدا مشتومڕی دەکرد. لە کاتی گفتووگۆ دا پرسیارەکانی هەڵدەگێڕایەوە و پرسیار و وەڵامی بەکارهێنا بۆ ئەوەی لایەنی بەرامبەر ڕاست بکاتەوە و واز لە بیرۆکەی هەڵەی باو بهێنێت. هەروەها بە خۆڕایی یارمەتی خەڵکی دەدا بۆ دروستکردنی بیرۆکەی نوێ. ئەو گشتگیرییە لە تاک ئەبستراکت دەکات و چوار هەنگاو دەگرێتەبەر:
ئیرۆنی، مامانێتی، ئیندێکشن، پێناسە
– ”ئیرۆنی”، هەندێ جاریش ”تەنز”، کاری ئەو ئەوە بوو کە لایەنی بەرامبەر دژایەتی خۆی بکات و دان بە نەزانینی ئەو پرسەدا بنێت بە بەردەوامی پرسیارکردن.
– ”مامانێتی” لای ئەو بریتییە لە یارمەتیدانی لایەنی بەرامبەر بۆ وازهێنان لە هەڵە و دۆزینەوەی شتە دروست و گشتگیرەکە، واتە یارمەتیدانی ڕاستییەکان.
– ”ئیندێکشن” بە عەرەبی (استقراء)، دەتوانین بە کوردی بڵێین (هاندەر)، بریتییە لە فێربوون لە تاک بۆ دۆزینەوەی هاوبەشییەکان لە شتەکاندا، دۆزینەوەی یاسا گشتییەکان لە ڕێگەی شیکاری و بەراوردکردنی تاکەوە.
– ”پێناسە” بریتییە لە پۆلێنکردنی یەک چەمک بۆ گشتی.
سوکرات فێری خوێندکارەکانی کرد کە هەرگیز وەڵامی تاک ڕەهەندی و ڕەها نەدەنەوە، بەڵکو پرسیاری ”ڕیتۆریکی” و پووچەڵکردنەوە بەکاربهێنن، بۆ ئەوەی خوێندکارەکان، بەبێ ئەوەی بزانن، کاریگەری بیرکردنەوەکانی قبوڵ بکەن.
– گفتووگۆی فەلسەفی سوقرات
نموونەیەکی سەرنجڕاکێشی پرسیار و وەڵامەکانی لەگەڵ خوێندکاران ببینە.
خوێندکار: سوکرات کردەوەی چاکە چییە؟
سوکرات: دزیکردن، فێڵکردن، فرۆشتنی مرۆڤ بە کۆیلە، ئەم کردارانە باشە یان خراپ؟
قوتابی: خراپە.
سوکرات: فریودانی دوژمن خراپە، دوژمنێکی دیل بفرۆشی بە کۆیلایەتی خراپە؟
خوێندکار: ئەمە کارێکی باشە. من باسی هاوڕێ دەکەم نەک دوژمن، هەرچەندە…
سوکرات: بە بڕوای تۆ دزیکردن بۆ هاوڕێ خراپە. بەڵام ئەگەر بڕیار بێت هاوڕێیەکت خۆی بکوژێت و تۆش ئەو ئامرازە بدزیت کە بڕیار بوو بۆ کوشتنی خۆی بەکاری بهێنێت، ئایا ئەوە کارێکی خراپە؟
خوێندکار: کارێکی باشە.
سوکرات: تۆ دەڵێی فێڵکردن لە هاوڕێکانت خراپە، بەڵام لە جەنگدا فەرماندەی گشتی سوپا، بۆ ئەوەی ورە بەرز بکاتەوە، بە سەربازەکان دەڵێت کە هێزی بەهێزکردن دێت. بەڵام لە ڕاستیدا هیچ بەهێزکەرێک نییە، ئایا ئەم فێڵە کارێکی خراپە؟
خوێندکار: ئەمە کارێکی باشە.
ئەم شێوازە فێرکردنە شایستەیی خۆی هەیە، دەتوانێت ئیلهامبەخش بێت بۆ بیرکردنەوەی مرۆڤەکان، وا لە خەڵک بکات دەستپێشخەری بکەن بۆ شیکردنەوە و بیرکردنەوە لە کێشەکان، هەروەها میتۆدی دیالێکتیک بەکاردەهێنن بۆ ئەوەی بیسەلمێنن کە ڕاستییەکە کۆنکرێت و ڕێژەییە، و لە هەندێک بارودۆخدا دەتوانن گۆڕانکاری پێچەوانەی خۆیان بڵێن . ئەم ئێپیستمۆلۆژییە لە مێژووی بیری ئەوروپیدا گرنگییەکی زۆری هەیە.
سوکرات بانگەشەى بۆ تیۆرى حوکمڕانى پسپۆڕ دەکرد، ئەو پێی وابوو کە هەموو چین و توێژەکانى ژیان، تەنانەت دەسەڵاتى دەوڵەتیش، پێویستە لە لایەن خەڵکانى ڕاهێنراو و زانا بەڕێوە ببرێت، هەروەها دژى ئەو دیموکراسییە بوو کە بە میتۆدى تیروپشک جێبەجێ دەکرێت.
گووتیشی: بەڕێوەبەران ئەوانە نین كە دەسەڵاتیان بەدەستەوەیە و خەریکی چەوساندنەوەی ئەوانی ترن، ئەوانە نین كە لەلایەن خەڵكەوە هەڵدەبژێردرێن، بەڵكو ئەوانەن كە دەزانن چۆن بەڕێوەببەن. بۆ نموونە پێویستە بەلەمێک لەلایەن کەسێکەوە بەڕێوەبچێت کە ئاشنا بێت بە کەشتیوانی؛ لەکاتی خولاندنی پشمدا پێویستە ژنان پیاوان بەڕێوەببەن، چونکە ئەوان لەو کارەدا باشن، بەڵام پیاوان نایزانن.
هه‌روه‌ها ئاماژه‌ی به‌وه‌شكرد كه‌ باشترین كه‌س ئه‌و كه‌سانه‌ن كه‌ ده‌توانن به‌ باشی كاره‌كانیان ئه‌نجام بده‌ن. ئەوەی لە کشتوکاڵدا شارەزا بێت جووتیارێکی باشە، ئەوەی لە پزیشکیدا شارەزا بێت پزیشکێکی باشە، ئەوەی لە سیاسەتدا شارەزا بێت، دەوڵەتمەدارێکی نایاب و باشە.
سوقرات لە ساڵی ٤٠٤ پێش زایین ئەسینای پایتەخت لە جەنگی پێلۆپۆنێسدا شکستی هێنا و”دەسەڵاتی سی ستەمکار جێگەی دیموکراسی گرتەوە” کریتیاس کە سەرکردەی سی ستەمکار بوو، خوێندکاری سوکرات بوو. دەوترێت جارێک کریتیاس بانگی سوکراتی کردووە و فەرمانی پێکردووە سەرکردایەتی چوار پیاو بکات بۆ دەستگیرکردنی دەوڵەمەندێک بۆ ئەوەی دەست بەسەر موڵکەکەیدا بگرێت. سوکرات ڕەتیکردەوە گوێڕایەڵی بێت و ڕۆیشت. ئەو نەک هەر بوێری هەبوو بەرەنگاری فەرمانە نایاساییەکانی کریتیاس بێتەوە، بەڵکو بە ئاشکرا ئیدانەی دڕندەییەکانی کرد. کریتیاس بە تووڕەییەوە بانگی کرد و قەدەغەی کرد زیاتر لە گەنجەکە نزیک بێتەوە و ئاگاداری کردەوە و پێی گووت: ”ئاگاداربە، وامان لێ مەکە مەڕێکی دیکە لە مەڕەکانەدا کەم بکەینەوە” پشتگوێی خست، بەڵام هێشتی بەڕێگەی خۆیدا بڕوات.
دواتر دەسەڵاتی ”سی پادشای ستەم” ڕووخێندرا، دیموکراتەکان گەڕانەوە سەر دەسەڵات. ئەو تۆمەتبار کرا بەوەی کە پەیوەندییەکی نزیکی لەگەڵ کریتیاس هەیە، دژایەتی سیاسەتی دیموکراسی دەکات و گەنجانی بە بیدعە ژەهراوی کردووە. سوکرات دەستگیر کرا و زیندانی کرا. بەپێی یاسای ئەسینا، تۆمەتبار مافی ئەوەی هەبووە سزایەکی جیاواز لەو سزایەی کە داواکار داوا دەکات پێشنیار بکات، بۆ ئەوەی دادگا بتوانێت لەنێوان ئەو دووانەدا هەڵبژێرێت، پێش ئەوەی دادگا سزایی تاوانبارەکە ئەنجام بدات. سوکرات ئەم دەرفەتەی قۆستەوە و وتارێکی پڕ لە سۆز پێشکەش دەکات، بانگەشەی بێتاوانی دەکرد و پێی وابوو کە قسە و کردارەکانی نەک هەر بێتاوانن، بەڵکو لەبارن بۆ پێشکەوتنی کۆمەڵایەتی کۆمەڵگەی ئەسینی. لە ئەنجامدا خیانەتی لێکرا و لە سێدارە درا. لە زینداندا هاوڕێکانی بە نائومێدیەوە هەوڵیان دەدا ڕازی بکەن بۆ هەڵهاتن، هەروەها بەرتیلیان بە پاسەوانەکان دا بۆ ئەوەی پلانێک بۆ هەڵهاتن دابنێن، بەڵام ئەو پێی باشترە بمرێت نەک پێشێلکردنی بیروباوەڕەکانی بکات.
بەم شێوەیە ئەو سوقرات لەتەمەنی ٧٠ ساڵە بە ئاشتیانە جیهانی بەجێهێشت.
سوکرات ژمارەیەکی زۆری پەیڕەوکاری سەرسەختی هەبوو، بەڵام نەیانتوانی لە دەمی مەرگ قوتاری بکەن چونکە ژمارەیەکی زۆر لە نەیارانی ئەرستۆقراتی تووندی هەبوو، چ لە تەمەنی ژیانکردنی دا و چ دوای مردنی، کاریگەری گەورەی لەسەر کاری فەلسەفەکاری هەبوو. لە ژیانیدا هیچ نووسینێکی بەجێ نەهێشتووە، بەڵام کاریگەریی گفتووگۆکانی لە نووسین بەهێزتربوون، بۆیە مێژوونووسانی فەلسەفی سوقرات وەک پەرداخێکی ئاوی سازگار لە مێژووی گەشەسەندنی فەلسەفەی یۆنانی کۆن سەیری دەکەن و فەلسەفەی پێشووی ئەو بە فەلسەفەی پێش سۆکراتی ناودەبەن. تا ئێستا سوکرات وەک فەیلەسوفێکی گەورەی هزری فەلسەفەی ڕۆژئاوایی دەناسرێت.
Images: Gordon Johnson: https://pixabay.com/fr/
Share
Facebook
Twitter
Previous ڕۆیشتن بەدەم (با) لە ڕەنگەکانی هونەرمەند (حەمە هاشم)
Next تیۆری ”پەیژەی خۆشەیستی” دیۆتیما
Related Articles
فەلسەفەی بیرکردنەوە لە سەردەمی نوێ دا
20 تشرینی دووه‌م 2022
تیۆری ”پەیژەی خۆشەیستی” دیۆتیما
20 تشرینی دووه‌م 2022
ئایدیالیزمى تاكگه‌رایى
22 حوزه‌یران 2022
Check Also
زمان و رۆشنگه‌رى
جوان عزه‌ت فكر له‌ سێ بوارى سه‌ره‌كی‌ خۆى بەیان‌ ده‌كات، ئه‌ویش بیر، زمان و مێژوو. …
ئه‌رشیفه‌کان
ئه‌رشیفه‌کان مانگێک دیاری بکه‌ تشرینی دووه‌م 2022 تشرینی یه‌كه‌م 2022 ئه‌یلول 2022 ئاب 2022 ته‌مموز 2022 حوزه‌یران 2022 ئایار 2022 نیسان 2022 ئازار 2022 شوبات 2022 كانونی دووه‌م 2022 كانونی یه‌كه‌م 2021 تشرینی دووه‌م 2021 تشرینی یه‌كه‌م 2021 ئه‌یلول 2021 ئاب 2021 ته‌مموز 2021 حوزه‌یران 2021 ئایار 2021 نیسان 2021 ئازار 2021 شوبات 2021 كانونی دووه‌م 2021 كانونی یه‌كه‌م 2020 تشرینی دووه‌م 2020 تشرینی یه‌كه‌م 2020 ئه‌یلول 2020 ئاب 2020 ته‌مموز 2020 حوزه‌یران 2020 ئازار 2020 شوبات 2020 كانونی دووه‌م 2020 كانونی یه‌كه‌م 2019 تشرینی دووه‌م 2019 تشرینی یه‌كه‌م 2019 ئه‌یلول 2019 ئاب 2019
پێشنیار دەکەین کە نووسەران لەسەر ئەم بابەتانەی خوارەوە بنووسن:
– تەلەفوون وەک ئامێرێکی هاوپەیوەندی یان داپچڕان و دابڕان؟
-نهێنیی ماوە لە سەردەمی تۆڕی کۆمەڵایەتی؟
-بڵاوبوونەوەی نوکتە وەک چارەسەرێک دژی ناڕەوایەتی و توندوتیژیی و دۆخی نەگۆڕ
-کۆمەڵی دڵەڕاوکە
-وێنەیەکی فۆتۆگراف بە کامێرایەکی ئاماتۆر
-دەسەڵاتی وێنە
-بچووکەکانیش مافی درۆیان هەیە(لێرەدا تەنها مەبەست لە منداڵ نییە، بەڵکو مرۆڤی پەراوێزکراو و ژێر دەستە و هاوڵاتی پلەی دوو)
-هەستکردن بە تاوانی وێژدان چی لێ دەکەوێتەوە؟
-سیاسەت و ئابووری، لە پێگەی یەکگرتووەوە بۆ پێگەی هەڵوەشانەوە و تێکشکان
– وزەی ئاو چ مەترسییەکی هەیە بۆ داهاتوو؟
-خۆراک وەک بابەتێکی ترانسکولتوور (بەشەی ناوخۆیی زانکۆکان، هاوڕێیانی بەرەی جەنگ، گەڕەکی فرە کولتوور…)
ئەو بابەتانەی لە ترانسکولتوور بڵاو دەبنەوە مافی نووسەران و ترانسکولتوورە. کەس بەبێ مۆڵەتپێدانی ترانسکولتوور و نووسەرەکانی بۆی نییە بابەتێک لە شوێنێکی دی دووبارە بڵاو بکاتەوە.